text: 90.000 har taget kandidattesten - har du?
  02 november 2017 kl. 08.30
  90.000 danskere har på to døgn været inde på TV 2 Regionernes kandidattest. Knap en halv mio. har set den på TV 2.
  Godt hver femte dansker har nu taget TV 2 og regionernes kandidattest i de to døgn, den har ligget på nettet.
  Helt nøjagtigt havde 90.000 mennesker været inde på testen hos TV 2 Regionerne, mens tallet er oppe på hele 425.000 for TV 2s vedkommende.
  TV SYD er sammen med de andre TV 2 Regioner og TV 2 klar med en kandidattest, der kan gøre dig klogere på kandidaterne i din kommune og region.
  Mere end 7.000 kandidater på landsplan er blevet bedt om at svare på spørgsmålene i testen. Der er både generelle spørgsmål og helt lokale spørgsmål.
  Spørgsmålene handler om alt fra skoler til ældrepleje og fra affaldssortering til rengøring. Man kan tage testen så mange gange, man vil.
  Ved du, hvem du vil stemme på? Ta´ testen og find din kandidat her: tvsyd.dk/kv17/kandidattest
  
  